ಬೆಂಗಳೂರಲ್ಲಿ ಹರಿದಾಡುತ್ತಿವೆ ನಿಷೇಧಿತ ನೋಟುಗಳು, ಎರಡೇ ದಿನದಲ್ಲಿ 1.26 ಕೋಟಿ ರೂ. ಜಪ್ತಿ ಬೆಂಗಳೂರು: ಮೊನ್ನೆಜು.28 ಜಾಲಹಳ್ಳಿ ಪೊಲೀಸರು ಎಚ್ಎಂಟಿ ಸವಿರ್ಸ್ ರಸ್ತೆಯಲ್ಲಿ 30 ಲಕ್ಷ ರೂ. ಮೌಲ್ಯದ ನಿಷೇಧಿತ 1 ಸಾವಿರ ರೂ. ಮುಖಬೆಲೆಯ ನೋಟುಗಳು ಜಪ್ತಿ ಮಾಡಿದ ಬೆನ್ನಲ್ಲೇ, ಯಶವಂತಪುರ ಪೊಲೀಸರು ನಿಷೇಧಿತ ಒಂದು ಸಾವಿರ ಮತ್ತು ಐನೂರು ರೂ. ಮುಖಬೆಲೆಯ 96 ಲಕ್ಷ ರೂ. ನೋಟುಗಳನ್ನು ವಶಕ್ಕೆ ಪಡೆದಿದ್ದಾರೆ. ಶೇ.20 ಕಮೀಷನ್ ಆಸೆಗಾಗಿ ಕೇರಳ ಮೂಲದ ವ್ಯಕ್ತಿಗಳಿಬ್ಬರ ಸೂಚನೆ ಮೇರೆಗೆ ಕೊಡಗಿನ ನಾಲ್ವರು ಹಳೇ ನೋಟುಗಳ ಸಮೇತ ಯಶವಂತಪುರ ಆರ್ಟಿಒ ಕಚೇರಿ ಬಳಿ ಕಾರಿನಲ್ಲಿ ಕುಳಿತು ಚಲಾವಣೆಗೆ ಯತ್ನಿಸುತ್ತಿದ್ದರು. ಈ ವೇಳೆ ದಾಳಿ ನಡೆಸಿದ ಪೊಲೀಸರು ಕೊಡಗು ಮೂಲದ ದಿನೇಶ್39, ರಾಸಿಕ್25, ನಾಗರಾಜ್48 ಮತ್ತು ಕೃಷ್ಣಮೂರ್ತಿ36 ಎಂಬುವವರನ್ನು ಬಂಧಿಸಿ, ಅವರ ಬಳಿಯಿದ್ದ 96 ಲಕ್ಷ ರೂ. ಮೌಲ್ಯದ ನಿಷೇಧಿತ ನೋಟುಗಳನ್ನು ವಶಕ್ಕೆ ಪಡೆದಿದ್ದಾರೆ. ರಾಜ್ಯದಲ್ಲಿ ಆನ್ಲೈನ್ ಮೂಲಕ ಮದ್ಯ ಮಾರಾಟ? ನಿಷೇಧಿತ ನೋಟು ಬದಲಾವಣೆ ದಂಧೆಯಲ್ಲಿ ತೊಡಗಿದ್ದ ನಾಲ್ವರನ್ನು ಯಶವಂತಪುರ ಠಾಣಾಧಿಕಾರಿ ಮೊಹಮದ್ ಮುಕ್ರಂ ನೇತೃತ್ವದ ಪೊಲೀಸರ ತಂಡ ಬಂಧಿಸಿದ್ದು, ಆರೋಪಿಗಳನ್ನು ನ್ಯಾಯಾಲಯಕ್ಕೆ ಹಾಜರುಪಡಿಸಿ ಹೆಚ್ಚಿನ ವಿಚಾರಣೆಗಾಗಿ ವಶಕ್ಕೆ ಪಡೆಯಲಾಗುವುದು ಎಂದು ಉತ್ತರ ವಿಭಾಗದ ಡಿಸಿಪಿ ಎನ್.ಶಶಿಕುಮಾರ್ ತಿಳಿಸಿದ್ದಾರೆ. ದೇಶದಲ್ಲಿ 1 ಸಾವಿರ ರೂ. ಮತ್ತು 500 ರೂ. ಮುಖಬೆಲೆಯ ನೋಟು ಬ್ಯಾನ್ ಆಗಿ ಮೂರು ವರ್ಷ ಕಳೆದರೂ ಹಳೆಯ ನೋಟುಗಳ ಚಲಾವಣೆ ದಂಧೆ ರಾಜ್ಯ ರಾಜಧಾನಿಯಲ್ಲಿ ಎಗ್ಗಿಲ್ಲದೆ ನಡೆಯುತ್ತಿದೆ. ಕಾರಿನಲ್ಲಿತ್ತು 30 ಲಕ್ಷ ರೂ. ನಿಷೇಧಿತ ನೋಟು, ಇನ್ನು 70 ಲಕ್ಷಕ್ಕಾಗಿ ಹುಡುಕಾಟ